Document ID: 31981R2930

*****
ΚΑΝΟΝΙΣΜΟΣ (ΕΟΚ) αριθ. 2930/81 ΤΗΣ ΕΠΙΤΡΟΠΗΣ
της 12ης Οκτωβρίου 1981
περί θεσπίσεως συμπληρωματικών διατάξεων για την εφαρμογή της κοινοτικής κλίμακος κατατάξεως των σφαγίων των χονδρών βοοειδών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από την πράξη προσχωρήσεως της Ελλάδος,
τον κανονισμό (ΕΟΚ) αριθ. 1208/81 του Συμβουλίου της 28ης Απριλίου 1981 περί θεσπίσεως κοινοτικής κλίμακος κατατάξεως σφαγίων των χονδρών βοοειδών (2), και ιδίως το άρθρο 6 εδάφιο πρώτο,
Εκτιμώντας:
ότι, για να διασφαλισθεί η ομοιόμορφη κατάταξη των σφαγίων χονδρών βοοειδών στην Κοινότητα, πρέπει οι ορισμοί των κατηγοριών διαπλάσεως και παχύνσεως να καταστούν περισσότερο ακριβείς·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι συμπληρωματικές διατάξεις που αναφέρονται στο άρθρο 6 εδάφιο πρώτο του κανονισμού (ΕΟΚ) αριθ. 1208/81 περιλαμβάνονται στο παράρτημα.
Άρθρο 2
Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 12 Οκτωβρίου 1981.

Labels: 3
17
6